Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1993. évi III. törvény 97. §-ára hivatkozva, amely szerint ha az intézmény házirendjét a fenntartó jóváhagyta, azt az
Paragraph Index: 1114

1999. augusztustól megszűnt, de az I. és II. csoportos rokkantak soros felülvizsgálata a korábbi gyakorlat szerint történik. Eszerint a szóban lévő „Orvosi tájékoztatót”, valamint az aktuális leleteket a betegeknek a rokkantsági nyugdíjosztályok részére kell megküldeniük, és onnan továbbítják az orvosi vizsgálat napjára az illetékes bizottsághoz. Így az egészségügyi miniszter megállapítása és tájékoztatása, mely szerint „a módosított és bevezetésre kerülő orvosi tájékoztató elnevezésű nyomtatvány csak az orvosi bizottság tájékoztatását szolgálja, ezért kitöltése nem sérti az orvosi titoktartási kötelezettséget”, téves, hiszen a kitöltött nyomtatványt a kötelezően csatolandó leletekkel, zárójelentésekkel együtt nem csak orvos látja, hanem más személyek is megismerhetik azok tartalmát. Ez pedig alkotmányos visszásságot okozott. Ezért az országgyűlési biztos általános helyettese felkérte az egészségügyi minisztert az „Orvosi tájékoztató” című nyomtatvány rendszeresítésére és használatára vonatkozó, az előbbi sérelmeket megszüntető szabályozás kiadására, az Országos Orvosszakértői Intézet főigazgatóját pedig az iratok alapján történő soros felülvizsgálatok gyakorlatának áttekintésére, különös tekintettel az orvosi titkokat tartalmazó iratok kezelésére. Az egészségügyi miniszter, valamint az Országos Orvosszakértői Intézet főigazgatója válasza szerint folyamatban van a rokkantsági nyugdíj megállapítási rendjének áttekintése. Az eljárási szabályokat tartalmazó miniszteri rendelet megjelenése 2000 áprilisában várható. Az országgyűlési biztos általános helyettese a választ elfogadta, a vizsgálatot lezárta. OBH 6812/1998. Nem okoz az alkotmányos jogokkal összefüggően visszásságot, ha az állandó özvegyi nyugdíj megállapítását azért tagadja meg az illetékes igazgatóság, mert a jogszabályok szerint az özvegyi nyugdíjra való jogosultság meghatározott korhatár betöltéséhez kötött. Teljes szöveg: 3.2. alfejezetben. OBH 7034/1998. Visszásságot okoznak az Alkotmány 13. § (1) bekezdésében biztosított tulajdonhoz való joggal és a 70/E. § (1) bekezdésében foglalt szociális biztonsághoz való joggal kapcsolatban a hatóságok, ha a hatályos végrehajtási jogszabályok merev értelmezésével a fizetésképtelen családoknak a szociális szükségletet meg nem haladó méretű lakásuk elvesztését okozzák. Teljes szöveg: 3.10. alfejezetben. OBH 7284/1998. I. A gondozottak, hozzátartozóik, valamint az intézmény dolgozóinak törvényes érdekeire is figyelemmel, az Alkotmány 2. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes